Toivo Järvis

Toivo Järvis (sündinud 28. detsembril 1944 Viljandis) on eesti loomaarstiteadlane, veterinaarparasitoloog. Ta lõpetas 1962 Viljandi 2. Keskkooli, 1969 Eesti Põllumajanduse Akadeemia veterinaararstina, 1980 EPA mittestatsionaarse aspirantuuri. Veterinaariateaduste kandidaat helmintoloogia alal 1981 (Üleliiduline K. I. Skrjabini nimeline Helmintoloogia Instituut, Moskva), väitekiri „Metskitsede helmindid ja helmintooside tõrjeabinõud Eesti NSV-s“ (vene k). Veterinaarmeditsiinidoktor parasitoloogia alal 1993 (Eesti Põllumajandusülikool, Tartu), väitekiri „Uluksõraliste helmindid Eestis ja helmintooside tõrje“. Töötanud EPA-s, EPMÜ-s ja Eesti Maaülikoolis 45 aastat: 1969–1972 parasitoloogia ja loomatervishoiu kateedri vanemlaborant, 1972–1982 tsiviilkaitse kursuse assistent, 1982–1988 sise- ja nakkushaiguste kateedri assistent, 1988–1990 vanemõpetaja, 1990–1991 dotsent (dotsendi kutse 1991), 1991–1994 nakkushaiguste kateedri dotsent, 1994–2002 parasitoloogia õppetooli juhataja, professor, 2002–2014 nakkushaiguste õppetooli jt struktuuriüksuste professor, al 2014 emeriitprofessor. Õpetanud peamiselt parasitoloogiat ja invasioonihaigusi, aga ka viroloogiat, väike- ja karusloomade haigusi, teadustöö aluseid, kliinilist diagnostikat, epizootoloogiat, karja tervist ja veterinaarprofülaktikat ning tsiviilkaitset. Kirjutanud parasitoloogiaraamatuid ja -artikleid. Korrastanud ja välja töötanud eestikeelsed parasitoloogia terminid. Erialaselt täiendanud Taani Kuninglikus Veterinaaria- ja Põllumajanduse Ülikoolis (Kopenhaagen, 1990, 1991, 2002), Rootsi Põllumajandusteaduste Ülikoolis (Uppsala, 1993), Poola TA akad. W.Stefanski nim Parasitoloogia Instituudis (Varssavi, 2003) jm. Uurimisala: uluk- ja koduloomade parasiidid ning invasioonihaigused, eriti helmintoosid. Selgitanud jahiulukite (metskits, põder, hirv, metssiga) helmintofaunat ja helmintoose ning soovitanud meetmeid haigustõrjeks. Uurimistöö tulemusi tutvustanud paljudel rahvusvahelistel teaduskonverentsidel (Orvieto, 1993; Jyväskylä, 1995; Mexico, 1996; Kopenhaagen, 1999; Reykjavik, 1999; Lyon, 1999; Fontainebleau, 2000; Poznan, 2000; Peterburi, 2000; Stresa, 2001; Moskva, 2001; Bergen, 2003, Valencia 2004 jm). Teaduskorralduslik tegevus: Eesti Parasitoloogide Ühingu aseesimees 1991–1994; EPMÜ loomaarstiteaduskonna teadusprodekaan 1995–1996; EPMÜ loomaarstiteaduse doktorinõukogu sekretär 1997–2005; Balti Parasitoloogide Ühingu aseesimees 1998–2003 jm. Trükiseid kokku 332 (286 artiklit, sh 95 rahvusvahelise levikuga teadusajakirjades ja –kogumikes; 20 parasitoloogiaalast raamatut ja raamatuosa, koostanud ja toimetanud 14 väljaannet, käsikirju 12). Hulgaliselt märksõnade artikleid entsüklopeediates (EE, EPE, EME, TEA). Parasitoosid (Tartu, 1985) Loomade parasitaarhaigused (Tartu, 1991) Mäletsejaliste seedekulgla ümarussid (Tartu, 1992) Karusloomade invasioonihaigused (Tartu, 1994) Metssigade ja kodusigade parasitoloogilise uurimise meetodid (ingl ja eesti k, kaasautor) (Frederiksberg, 1995) Parasiitide süstemaatika ja parasitooside nomenklatuur (Tartu, 1997) Koerte parasitoosid (Tartu, 1998) Veiste haigused II (kaasautor) (Tallinn, 1999) Koerte haigused (kaasautor) (Tartu, 2000) Parasitaarhaiguste laboratoorne diagnoosimine. Loomade parasitofaunad (Tartu, 2002) Jahiraamat (kaasautor) (Tallinn, 2003) Keeritsussid (Trichinella). Käsiraamat lihainspektoritele (toimetaja ja kaasautor) (Tartu, 2003) Parasitaarsed zoonoosid (Tartu, 2004) Toidutekkelised parasitaar- ja viirushaigused (kaasautor) (Tartu, 2005) Veterinaarparasitoloogia 1 – 6 (õpik kõrgkoolile) (Tartu, 2011) Traditsiooniline lambakasvatus Eesti ja Soome rannikualadel ning saartel (kaasautor) (Tallinn, 2013) Meenutusi. 170 aastat loomaarstiõpet Tartus (kaaskoostaja ja –autor) (Tartu, 2018) Parasiitide nimetused: ladina – eesti – inglise – saksa terminikogu (Tartu, 2020) Parim bioloogilis-veterinaarne uurimistöö üleliidulisel konkursil (veterinaariateaduste kandidaadi väitekirja põhjal). Autasustatud aukirja ja akadeemik K. I. Skrjabini mälestusmedaliga (NSVL TA, 1983). Parim eestikeelne kõrgkooliõpik 2011: Veterinaarparasitoloogia 1-6. EV Haridus- ja Teadusministeeriumi aukiri, 2012. Aasta loomaarst 2012: loomaarstiõppe edendamise eest. Eesti Loomaarstide Ühingu tunnustus, 2012. Elutöö preemia laureaat: pikaajalise panuse eest veterinaarhariduse ja veterinaarparasitoloogia arengusse. Eesti Loomaarstide Ühingu ja Eesti Väikeloomaarstide Seltsi tunnustus, 2019. Eesti Põllumajanduse Akadeemia veterinaariateaduskonna õppejõudude trükis avaldatud teaduslikud tööd 1973–1977 (1978), 25-26; 1978–1982 (1983), 25-26; 1983–1988 (1988), 22 EPA Veterinaariateaduskond 1848–1983 (1984), 57 EPA. Töötajad ja vilistlased 1981–1990 (1991), 194–195 Põllumajandusülikool, 17. detsember 1993 EPMÜ Veterinaariateaduskonna, Biotehnoloogia- ja Liha-Piimainstituudi õppejõudude ja teadurite trükis avaldatud tööd 1988–1993 (1993), 24-25 Põllumajandus (1994) 12,22 Agraarteadus (1994) 4, 481-482 Eesti Loomaarstlik Ringvaade (1994) 2, 59-60; (1995) 1, 42-43; (1998) 3, 103–104; (2000) 5-6, 224; (2005) 1-2, 28-29; (2006) 1, 16–19; (2010) 1, 15–16; (2012) 4, 30; (2015) 1, 43-47; (2018) 3,29 Eesti Põllumajandusülikool. Lühike arengulugu (1996) 107,108 Eesti Põllumajandusülikool: audoktorid, töötajad ja vilistlased 1991–1995 (1996), 155 Eesti Põllumajandusülikooli Loomaarstiteaduskonna õppejõudude ja teadurite trükis avaldatud tööd 1993–1997 (1998) 10–13 Eesti põllumajanduse entsüklopeedia I (1998), 341 EPMÜ loomaarstiteaduskond 1848–1998 (1998) 73, 77, 85, 87, 109, 132, 143, 145, 148, 149, 155, 158, 159, 160,161, 200, 236, 238 Viljandi Maagümnaasium 1877–1997 (1998), 194 Eesti teaduse biograafiline leksikon I (2000), 492-493 Veterinaarmeditsiinidoktor professor Toivo Järvis. Personaalnimestik 1968–2004 (2004) Vilistlased teel. Viljandi Maagümnaasium (2008), 67-68 Toivo Järvis Eesti Teadusinfosüsteemis